CELEX: 31996D0281
Language: sl
Date: 1996-04-03 00:00:00
Title: Odločba Komisije z dne 3. aprila 1996 o dajanju v promet gensko spremenjene soje (Glycine max L.) s povečano toleranco za herbicid glifosat v skladu z Direktivo Sveta 90/220/EGSBesedilo velja za EGP.

Avis juridique important

|

31996D0281

Official Journal L 107 , 30/04/1996 P. 0010 - 0011

Odločba Komisijez dne 3. aprila 1996o dajanju v promet gensko spremenjene soje (Glycine max L.) s povečano toleranco za herbicid glifosat v skladu z Direktivo Sveta 90/220/EGS(Besedilo velja za EGP)(96/281/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 90/220/EGS z dne 23. aprila 1990 o namernem sproščanju gensko spremenjenih organizmov v okolje [1], kakor je bila spremenjena z Direktivo Komisije 94/15/ES [2], in zlasti člena 13 Direktive,ker v skladu s členi 10 do 18 Direktive 90/220/EGS obstaja postopek Skupnosti, ki pristojnim organom držav članic omogoča, da dajejo privolitev za dajanje v promet proizvodov, ki vsebujejo gensko spremenjene organizme;ker je bila prijava glede dajanja v promet takega proizvoda predložena pristojnim organom države članice (Združeno kraljestvo);ker so pristojni organi Združenega kraljestva nato Komisiji posredovali dokumentacijo s pozitivnim mnenjem;ker so pristojni organi drugih držav članic vložili ugovore zoper navedeno dokumentacijo;ker se zato v skladu s členom 13(3) Direktive 90/220/EGS od Komisije zahteva, da sprejme odločitev po postopku iz člena 21 navedene direktive;ker je bil proizvod prijavljen za dajanje v promet za ravnanje v okolju med uvozom, pred in med shranjevanjem ter za predelavo v frakcije soje, nesposobne preživetja, in ne za sejanje;ker je Komisija po pregledu vloženih ugovorov z vidika področja uporabe Direktive 90/220/EGS in informacij, predloženih v dokumentaciji, sprejela naslednje zaključke:- da ni razloga za domnevo, da se bodo pojavili škodljivi učinki na zdravje ljudi in okolje zaradi uvajanja genov, ki kodirajo toleranco za glifosat, in prehodnega peptida kloroplasta v sojo;- da ni varnostnih razlogov, ki upravičujejo ločevanje proizvoda od druge soje;- da ni varnostnih razlogov za označevanje, ki navaja, da se proizvod pridobiva s postopki genskega spreminjanja;ker člen 11(6) in člen 16(1) Direktive 90/220/EGS predvidevata dodatne varnostne ukrepe, če bi se pojavile nove informacije o tveganjih, povezanih s proizvodom;ker ta odločba v skladu z zakonodajo Skupnosti ne izključuje uporabe določb držav članic o varnosti živil ali krme, kolikor se izrecno ne nanašajo na genske spremembe proizvoda ali njegove sestavne dele;ker so ukrepi, predvideni s to odločbo, v skladu z mnenjem Odbora, ustanovljenega po členu 21 Direktive 90/220/EGS,SPREJELA NASLEDNJO ODLOČBO:Člen 11. Brez poseganja v drugo zakonodajo Skupnosti in ob upoštevanju odstavkov 2 in 3 pristojni organi Združenega kraljestva v skladu s členom 13 Direktive 90/220/EGS privolijo v dajanje v promet v nadaljevanju navedenega proizvoda, ki ga je prijavil Monsanto Europe (Ref. C/UK/94/M3/1).Proizvod je sestavljen iz soje, pridobljene iz linije soje (Glycine max L. cv A5403) (40-3-2), v katero so bila vključena naslednja zaporedja:- enojna kopija gena, ki kodira toleranco za glifosat CP4 5 enolpiruvilšikimat-3-fosfat sintaza (CP4 EPSPS) iz seva Agrobacterium sp. CP4, in prehodnega peptida kloroplasta (PPK), ki kodira zaporedje iz Petunia hybrida s promotorjem P-E35S iz mozaičnega virusa cvetače in zaključevalnega zaporedja gena nopalin sintaze iz Agrobacterium tumefaciens.2. Privolitev zajema vse potomce iz križanj proizvoda s katerimi koli linijami tradicionalne rdeče soje.3. Privolitev zajema naslednje uporabe proizvoda: ravnanje v okolju med uvozom, pred in med shranjevanjem ter pred in med predelavo v proizvode, nesposobne preživetja.Člen 2Ta odločba je naslovljena na države članice.V Bruslju, 3. aprila 1996Za KomisijoRitt BjerregaardČlan Komisije[1] UL L 117, 8.5.1990, str. 15.[2] UL L 103, 22.4.1994, str. 20.